गुरुवार, 26 मार्च 2009
भोजपुरी गजल
जिंदगी सहकल रहे
मन तनी बहकल रहे
तन-बदन के के कहो
सांस ले दहकल रहे
मन के वन में आग-जस
जाने का लहकल रहे
चांद के आगोश में
चांदनी टहकल रहे
रात रानी रात-भर
प्यार से महकल रहे
दो
छन में कुछ अउर कुछ भइल छन में
मन में कुछ अउर कुछ भइल तन में
फूल सेमर के दिगमिगाइल बा
आग लागल बा जइसे मधुबन में
अइसे चमके लिलार के टिकुली
हो मनी जइसे नाग का फन में
बात खुल के भले भइल बाकिर
कुछ-ना-कुछ बात रह गइल मन में
(उपर वाला दुनो गजल पांडेय कपिल जी के बाटे। पांडेय कपिल जी भोजपुरी के वरिष्ठ आ प्रतिष्ठित रचनाधर्मी हईं।)
2 टिप्पणियां:
awa_Deva mai_Deva hin_Deva bho_Deva hin_Deva hne_Deva awa_Deva hin_Deva hin_Deva bho_Deva bho_Deva bho_Deva hin_Deva bho_Deva bho_Deva bho_Deva bho_Deva awa_Deva bho_Deva bho_Deva bho_Deva bho_Deva hin_Deva